Blaze7451/Wiki-th-20250601 huggingface dataset:
อำเภอบันนังสตา

บันนังสตา เป็นอำเภอหนึ่งของจังหวัดยะลา

**ที่ตั้งและอาณาเขต**
อำเภอบันนังสตาตั้งอยู่ทางตอนกลางของจังหวัด ห่างจากอำเภอเมืองยะลา 39 กิโลเมตร มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอยะหา อำเภอกรงปินัง และอำเภอรามัน- ทิศตะวันออก ติดต่อกับอำเภอรือเสาะและอำเภอศรีสาคร (จังหวัดนราธิวาส)- ทิศใต้ ติดต่อกับอำเภอธารโต- ทิศตะวันตก ติดต่อกับรัฐเกอดะฮ์ (ประเทศมาเลเซีย)

**ประวัติ**
อำเภอบันนังสตาเดิมชื่อว่า อำเภอบาเจาะ (ยาวี: باچوق; รูมี: Bachok)  ขึ้นกับเมืองรามัน ตั้งเมื่อปี พ.ศ. 2450 ต่อมาได้ยกเลิกหัวเมืองต่าง ๆ จึงได้ย้ายอำเภอมาตั้งที่แห่งใหม่แล้วตั้งชื่อว่า อำเภอบันนังสตา (ยาวี: بنڠ ستار; รูมี: Benang Setar)  เป็นภาษามลายูปัตตานี  มาจากคำว่า บันนัง หรือ เบินดัง มีความหมายว่า "ที่นา" กับคำว่า สตา ที่หมายถึงต้นมะปราง รวมกันจึงมีความหมายว่า "นามะปราง" หรือ "ที่นาที่มองเห็นต้นมะปรางได้แต่ไกล"
อำเภอบันนังสตาและอำเภอธารโตแวดล้อมไปด้วยภูเขาและป่าไม้ โดยเฉพาะบริเวณภูเขาจึงมีแหล่งแร่ธาตุ ทำให้เกิดการทำเหมืองดีบุก วุลแฟรม แมงกานีส ตะกั่ว ประมาณ 30 เหมือง และเป็นที่มาของตราประจำจังหวัดยะลา

**การแบ่งเขตการปกครอง**

**การปกครองส่วนภูมิภาค**
การปกครองของอำเภอบันนังสตามี 6 ตำบล 50 หมู่บ้าน ได้แก่

**การปกครองส่วนท้องถิ่น**
ท้องที่อำเภอบันนังสตาประกอบด้วยองค์กรปกครองส่วนท้องถิ่น 7 แห่ง ได้แก่- เทศบาลตำบลบันนังสตา ครอบคลุมพื้นที่บางส่วนของตำบลบันนังสตา- เทศบาลตำบลเขื่อนบางลาง ครอบคลุมพื้นที่ตำบลเขื่อนบางลางทั้งตำบล- องค์การบริหารส่วนตำบลบันนังสตา ครอบคลุมพื้นที่ตำบลบันนังสตา (เฉพาะนอกเขตเทศบาลตำบลบันนังสตา)- องค์การบริหารส่วนตำบลบาเจาะ ครอบคลุมพื้นที่ตำบลบาเจาะทั้งตำบล- องค์การบริหารส่วนตำบลตาเนาะปูเต๊ะ ครอบคลุมพื้นที่ตำบลตาเนาะปูเต๊ะทั้งตำบล- องค์การบริหารส่วนตำบลถ้ำทะลุ ครอบคลุมพื้นที่ตำบลถ้ำทะลุทั้งตำบล- องค์การบริหารส่วนตำบลตลิ่งชัน ครอบคลุมพื้นที่ตำบลตลิ่งชันทั้งตำบล

**ประชากร**
ประชากรส่วนใหญ่ของอำเภอบันนังสตาประกอบอาชีพทำสวนยางพารา ทำสวนผลไม้ และค้าขาย

**อ้างอิง**

**แหล่งข้อมูลอื่น**
 101.27747

บันนังสตา
ไมโครซอฟท์ วิชวลสตูดิโอ

วิชวลสตูดิโอ คือ สิ่งแวดล้อมสำหรับการพัฒนาแบบเบ็ดเสร็จ (integrated development environment) หรือ IDE พัฒนาขึ้นโดยไมโครซอฟต์ ซึ่งเป็นเครื่องมือที่ช่วยนักพัฒนาซอฟต์แวร์พัฒนาโปรแกรมคอมพิวเตอร์ เว็บไซต์ เว็บแอปพลิเคชัน และ เว็บเซอร์วิซ วิชวลสตูดิโอใช้แพลตฟอร์มต่าง ๆ ของไมโครซอฟต์ เช่น Windows API, Windows Presentation Foundation, Windows Forms, Windows Store และ Microsoft Silverlight 
วิชวลสตูดิโอนั้นรองรับภาษาโปรแกรมเป็นจำนวนมาก เช่น ภาษาซี, ภาษาซีพลัสพลัส, VB.NET, ภาษาซีชาร์ป, ภาษาเอฟชาร์ป, จาวาสคริปต์, TypeScript, XML, XSLT, HTML, และ CSS
วิชวลสตูดิโอ 2008 ซึ่งเป็นรุ่นหลังจาก 2010 ได้แบ่งเป็นรุ่นดังต่อไปนี้:- Visual Studio Express Products- Visual Studio Standard Edition- Visual Studio Professional Edition- Visual Studio Tools for Office- Visual Studio Team System
วิชวลสตูดิโอ 2010 ซึ่งเป็นรุ่นหลังจาก 2011 ได้แบ่งเป็นรุ่นดังต่อไปนี้:- Visual Studio Standard Edition- Visual Studio Premium Edition- Visual Studio Professional Edition- Visual Studio Team Foundation Server: Trial- Visual Studio Express Edition- Visual Studio SDK- Visual Studio .NET Framework 4.0- Visual Studio Test Professional Edition- Visual Studio Team Explorer - ISO- Visual Studio Team Explorer Everywhere- Visual Studio 2Lab Management- Visual Studio Remote Debugger- Visual Studio F#- Visual Studio Visualization & Modeling SDK- Visual Studio Agents- Visual Studio Tools for Office Runtime- Visual Studio Shell (Integrated)- Visual Studio Shell (Isolated)
วิชวลสตูดิโอ 2011 เบต้า ซึ่งเป็นหลังจาก 2012 RC ได้แบ่งเป็นรุ่นดังต่อไปนี้:- Visual Studio Ultimate- Visual Studio Premium- Visual Studio Professional- Visual Studio Test Professional
วิชวลสตูดิโอ 2012 RC ซึ่งเป็นรุ่นล่าสุดได้แบ่งเป็นรุ่นดังต่อไปนี้:- Visual Studio Ultimate- Visual Studio Premium- Visual Studio Professional- Visual Studio Test Professional- Visual Studio Team Foundation Server

**ดูเพิ่ม**
 ดอตเน็ตเฟรมเวิร์ก- SQL Server- ADO.NET- ASP.NET

**ผลิตภัณฑ์ที่เกี่ยวข้อง**
 วิชวลสตูดิโอแลบมาเนจเมนต์ (Visual Studio Lab Management) เป็นเครื่องมือพัฒนาโดยไมโครซอฟต์สำหรับนักทดสอบซอฟต์แวร์ไว้สร้างและจัดการสภาพแวดล้อมเสมือน- วิชวลสตูดิโอโค้ด

**อ้างอิง**
หมวดหมู่:เครื่องมือเขียนโปรแกรม
วิชวลสตูดิโอ
หมวดหมู่:โรงแรม

หมวดหมู่:สิ่งก่อสร้างแบ่งตามประเภท
หมวดหมู่:ธุรกิจ
หมวดหมู่:แหล่งที่อยู่
หมวดหมู่:การท่องเที่ยว
หมวดหมู่:สถานที่พักนักท่องเที่ยว
หมวดหมู่:สถานที่พักนักท่องเที่ยว
อำเภอสบเมย

สบเมย (langx|nod|40px) เป็นหนึ่งในอำเภอของจังหวัดแม่ฮ่องสอน

**ที่ตั้งและอาณาเขต**
อำเภอสบเมยมีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอแม่สะเรียง- ทิศตะวันออก ติดต่อกับอำเภอฮอดและอำเภออมก๋อย (จังหวัดเชียงใหม่)- ทิศใต้ ติดต่อกับอำเภออมก๋อย (จังหวัดเชียงใหม่) และอำเภอท่าสองยาง (จังหวัดตาก)- ทิศตะวันตก ติดต่อกับรัฐกะเหรี่ยง (ประเทศพม่า)
ภูเขาในเขตตำบลแม่คะตวน

**ประวัติ**
เดิมอำเภอสบเมยเป็นส่วนหนึ่งของตำบลกองก๋อย ตำบลแม่ยวม และตำบลแม่คะตวน อำเภอแม่สะเรียง จังหวัดแม่ฮ่องสอน ทั้งหมด ในปี พ.ศ. 2520 ได้มีประกาศกระทรวงมหาดไทยให้แยกบางหมู่บ้านออกมาจากการปกครองของตำบลแม่ยวม รวมตั้งเป็นตำบลสบเมย สบเมย มาจากคำว่า “สบ” หมายถึง การพบกัน การบรรจบ ปลายสุดแม่น้ำหรือปากน้ำ และคำว่า “เมย” หมายถึง ชื่อแม่น้ำเมย ที่ใช้แบ่งอาณาเขตระหว่างประเทศไทยในจังหวัดตากและจังหวัดแม่ฮ่องสอน บางส่วนกับสหภาพเมียนมา ซึ่งไหลมาบรรจบกับแม่น้ำสาละวิน ที่บ้านสบเมยหมู่ที่ 4 ตำบลแม่สามแลบ ก่อนที่จะไหลเข้าสู่ประเทศสหภาพเมียนมา
ในปี พ.ศ. 2526 ราษฎรในพื้นที่ได้ยื่นเรื่องราวต่อราชการ ขอให้ตั้งกิ่งอำเภอขึ้นที่ตำบลแม่คะตวน โดยกระทรวงมหาดไทยได้พิจารณาเห็นว่าราษฎรทั้งสามตำบล ได้แก่ ตำบลแม่คะตวน ตำบลกองก๋อย และตำบลสบเมย เป็นตำบลที่อยู่ไกลท้องที่ทุรกันดาร และห่างไกลจากตัวอำเภอ เจ้าหน้าที่มีโอกาสตรวจเยี่ยมเยือนดูแลทุกข์สุขของราษฎรน้อยมาก เพราะทางคมนาคมไม่สะดวก ซึ่งอาจเป็นการเสียหายในด้านการปกครอง ประกอบกับหมู่บ้านดังกล่าวมีโอกาสที่จะเจริญในอนาคต เพราะราษฎรอาศัยอยู่กันหนาแน่นมาก และมีพื้นที่ทำมาหากินได้ โดยเฉพาะมีทรัพยากรทางธรรมชาติ พอที่จะยกระดับการครองชีพของราษฎรทั้งสามตำบลดังกล่าวนี้ให้ดียิ่งขึ้น จึงแนะนำประชุมชี้แจงร่วมกับทางอำเภอแม่สะเรียง รายงานต่อกระทรวงมหาดไทย ขอจัดตั้งที่ว่าการกิ่งอำเภอขึ้น และเมื่อวันที่ 1 พฤษภาคม พ.ศ. 2527 จึงแยกออกมาเป็น กิ่งอำเภอสบเมย ซึ่งตั้งตามชื่อตำบลสบเมยและแม่น้ำที่บรรจบแม่น้ำสาละวินที่บ้านสบเมย โดยตั้งที่ว่าการกิ่งอำเภอสบเมยที่โรงเรียนชุมชนบ้านผาผ่า (หมู่ที่ 1 ตำบลแม่คะตวน) และได้ย้ายส่วนราชการ  มาปฏิบัติราชการ ณ ที่ว่าการกิ่งอำเภอสบเมยแห่งใหม่ หมู่ที่ 1 ตำบลแม่สวด ในปี พ.ศ. 2528
ในท้ายปี พ.ศ. 2527 ได้ตั้งตำบลแม่สวด โดยแยกบางหมู่บ้านออกมาจากการปกครองของตำบลแม่คะตวน ในปี พ.ศ. 2527 ต่อมาในปี พ.ศ. 2531 ได้มีการตั้งตำบลเพิ่มอีก 2 ตำบล ได้แก่ ตำบลแม่สามแลบ โดยแยกบางหมู่บ้านออกมาจากการปกครองของตำบลสบเมย และตั้งตำบลป่าโปง โดยแยกบางหมู่บ้านออกมาจากการปกครองของตำบลกองก๋อย ภายในวันเดียวกัน เนื่องจากหลักเกณฑ์ต้องมีตำบลไม่น้อยกว่า 5 ตำบล ในปี พ.ศ. 2532 ได้แก้ไขชื่อหมู่บ้านในตำบลแม่สามแลบ (ตั้งใหม่) ให้มีความถูกต้อง ก่อนที่จะยกฐานะขึ้นเป็น อำเภอสบเมย โดยพระราชกฤษฎีกาเมื่อวันที่ 3 พฤศจิกายน 2536 โดยมีการปกครองทั้งหมด 6 ตำบล ได้แก่ ตำบลแม่คะตวน ตำบลกองก๋อย ตำบลสบเมย ตำบลแม่สวด ตำบลป่าโปง และตำบลแม่สามแลบ

**การแบ่งเขตการปกครอง**

**การปกครองส่วนภูมิภาค**
อำเภอสบเมยแบ่งพื้นที่การปกครองออกเป็น 6 ตำบล 58 หมู่บ้าน

**การปกครองส่วนท้องถิ่น**
ท้องที่อำเภอสบเมยประกอบด้วยองค์กรปกครองส่วนท้องถิ่น 6 แห่ง ได้แก่- องค์การบริหารส่วนตำบลสบเมย ครอบคลุมพื้นที่ตำบลสบเมยทั้งตำบล- องค์การบริหารส่วนตำบลแม่คะตวน ครอบคลุมพื้นที่ตำบลแม่คะตวนทั้งตำบล- องค์การบริหารส่วนตำบลกองก๋อย ครอบคลุมพื้นที่ตำบลกองก๋อยทั้งตำบล- องค์การบริหารส่วนตำบลแม่สวด ครอบคลุมพื้นที่ตำบลแม่สวดทั้งตำบล- องค์การบริหารส่วนตำบลป่าโปง ครอบคลุมพื้นที่ตำบลป่าโปงทั้งตำบล- องค์การบริหารส่วนตำบลแม่สามแลบ ครอบคลุมพื้นที่ตำบลแม่สามแลบทั้งตำบล

**อ้างอิง**

สบเมย
สุเนตร ชุตินธรานนท์

ศาสตราจารย์ ดร.สุเนตร ชุตินธรานนท์ เป็นนักประวัติศาสตร์ ประธานกรรมการศูนย์มานุษยวิทยาสิรินธร (องค์การมหาชน) อดีตอาจารย์ประจำภาควิชาประวัติศาสตร์ คณะอักษรศาสตร์ จุฬาลงกรณ์มหาวิทยาลัย และนักเขียนบทภาพยนตร์ชาวไทย

**ประวัติ**
ศาสตราจารย์สุเนตรจบการศึกษาปริญญาตรีศิลปศาสตรบัณฑิต (ประวัติศาสตร์) เกียรตินิยมอันดับ 1 เหรียญทอง จากมหาวิทยาลัยธรรมศาสตร์ และมหาบัณฑิต และ ดุษฎีบัณฑิต สาขา ประวัติศาสตร์เอเชียอาคเนย์ จากมหาวิทยาลัยคอร์แนล ประเทศสหรัฐอเมริกา ปัจจุบันเป็นศาสตราจารย์ ประจำภาควิชาประวัติศาสตร์ คณะอักษรศาสตร์ จุฬาลงกรณ์มหาวิทยาลัย สุเนตรเป็นนักวิชาการด้านประวัติศาสตร์ และดำรงตำแหน่งคณบดีบัณฑิตวิทยาลัย (2557- 2560) เคยดำรงตำแหน่งผู้อำนวยการสถาบันเอเชียศึกษา (2550-2557) และผู้อำนวยการหลักสูตรปริญญามหาบัณฑิต (นานาชาติ) สาขาเอเชียตะวันออกเฉียงใต้ศึกษาของจุฬาลงกรณ์มหาวิทยาลัย  เป็นผู้สนใจและศึกษาประวัติศาสตร์โบราณ โดยเฉพาะอย่างยิ่งความสัมพันธ์ระหว่างไทยกับพม่า จนเป็นผู้เชี่ยวชาญเกี่ยวกับประวัติศาสตร์พม่า

**ผลงาน**
มีผลงานการเขียนด้านบทความมากมายตามนิตยสารต่าง ๆ เช่น เมืองโบราณ, ศิลปวัฒนธรรม เป็นต้น  มีผลงานด้านหนังสือ เช่น 
*สงครามคราวเสียกรุงศรีอยุธยาครั้งที่ ๒ (พ.ศ. ๒๓๑๐): ศึกษาจากพงศาวดารพม่าฉบับราชวงศ์คองบอง (พ.ศ. 2531)
*พม่ารบไทย (พ.ศ. 2537)
*สู่ลุ่มอิระวดี (2537)
*บุเรงนอง กะยอดินนรธา กษัตริย์พม่าในโลกทัศน์ไทย (พ.ศ. 2538)
*พระสุพรรณกัลยาจากตำนานสู่หน้าประวัติศาสตร์ (พ.ศ. 2542)- พม่าอ่านไทย: ว่าด้วยประวัติศาสตร์และศิลปะไทยในทรรศนะพม่า (พ.ศ. 2544)
*เรือ: วัฒนธรรมชาวน้ำลุ่มน้ำเจ้าพระยา (2545)
*ชาตินิยมในแบบเรียนไทย (2552)- จากศึกบางกุ้งถึงศึกอะแซหวุ่นกี้: เผยโฉมยุทธศาสตร์พม่ารบไทยยุคกรุงธนบุรี (2562)
สำหรับผลงานวิจัย ในปี พ.ศ. 2552 คือ ไทยในการรับรู้และความเข้าใจของประเทศเพื่อนบ้าน ภายใต้การสนับสนุนจากสำนักงานกองทุนเพื่อสนับสนุนการวิจัย (สกว.) เป็นโครงการที่ศึกษามุมมองของประเทศเพื่อนบ้านอันได้แก่ พม่า, ลาว, เวียดนาม, กัมพูชา, และมาเลเซีย ว่ามีมุมมอง ทัศนคติต่อไทยอย่างไร ซึ่ง ศ.ดร.สุเนตร ชุตินธรานนท์ ทำหน้าที่เป็นหัวหน้าโครงการ
นอกจากนี้ ศ.ดร.สุเนตร ชุตินธรานนท์ ยังเป็นวิทยากรให้ความรู้ทางประวัติศาสตร์ตามโอกาสต่าง ๆ เช่น การพูดคุยกับวีระ ธีรภัทรทางวิทยุคลื่น F.M.96.5 MHz เป็นต้น และยังเป็นที่ปรึกษาทางประวัติศาสตร์แก่หม่อมเจ้าชาตรีเฉลิม ยุคล ในการเขียนบทภาพยนตร์เรื่อง สุริโยไท (พ.ศ. 2544) ภาพยนตร์ชุด ตำนานสมเด็จพระนเรศวรมหาราช (พ.ศ. 2550-2557) "พันท้ายนรสิงห์" (พ.ศ. 2558) โดยในเครดิตภาพยนตร์ปรากฏชื่อของ ดร. สุเนตร เป็นผู้เขียนบทร่วมกับหม่อมเจ้าชาตรีเฉลิม ยุคล ด้วย

**เครื่องราชอิสริยาภรณ์**

**อ้างอิง**
หมวดหมู่:ศาสตราจารย์
หมวดหมู่:นักประวัติศาสตร์ชาวไทย
หมวดหมู่:นักวิชาการชาวไทย
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:บุคคลจากโรงเรียนเซนต์ดอมินิก
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะอักษรศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะศิลปศาสตร์ มหาวิทยาลัยธรรมศาสตร์
หมวดหมู่:นักเขียนบทภาพยนตร์ชาวไทย
หมวดหมู่:บุคคลจากบัณฑิตวิทยาลัย จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
ปริญญา เทวานฤมิตรกุล

ผู้ช่วยศาสตราจารย์ ปริญญา เทวานฤมิตรกุล (เกิด 17 มกราคม พ.ศ. 2511) เอก กรรมการผู้ทรงคุณวุฒิในคณะกรรมการสภาบันวิจัยระบบสาธารณสุข กรรมการสภาวิจัยสาขานิติศาสตร์​ กรรมการผู้ทรงคุณวุฒิในคณะกรรมการวิธีปฏิบัติราชการทางปกครอง นักวิชาการกฎหมายชาวไทย อดีตรองอธิการบดีฝ่ายความยั่งยืนและบริหารศูนย์รังสิต มหาวิทยาลัยธรรมศาสตร์ ปัจจุบันเป็นอาจารย์ประจำภาควิชากฎหมายมหาชนและผู้อำนวยการศูนย์นิติศาสตร์ คณะนิติศาสตร์ มหาวิทยาลัยธรรมศาสตร์ มักแสดงความคิดเห็นทางการเมืองในแง่มุมกฎหมายตามสื่อต่าง ๆ ในเหตุการณ์พฤษภาทมิฬ พ.ศ. 2535 มีบทบาทเป็นเลขาธิการสหพันธ์นิสิตนักศึกษาแห่งประเทศไทย (สนนท.) แต่ไม่ได้อยู่ในเหตุการณ์เมื่อทหารปราบประชาชนในวันที่ 18-20 พฤษภาคม  และการชุมนุมที่ลาน สวป. มหาวิทยาลัยรามคำแหง หลังจากนั้น

**ประวัติการศึกษา**
ผู้ช่วยศาสตราจารย์ ดร.ปริญญา เทวานฤมิตรกุล มีประวัติการศึกษาดังนี้- พ.ศ. 2547  นิติศาสตรดุษฎีบัณฑิต ด้านกฎหมายมหาชน  มหาวิทยาลัยเกออร์ก-เอากุสต์แห่งเกิททิงเงิน , สหพันธ์สาธารณรัฐเยอรมนี - พ.ศ. 2541  นิติศาสตรมหาบัณฑิต ด้านกฎหมายมหาชน  มหาวิทยาลัยเกออร์ก-เอากุสต์แห่งเกิททิงเงิน , สหพันธ์สาธารณรัฐเยอรมนี- พ.ศ. 2533  นิติศาสตรบัณฑิต  มหาวิทยาลัยธรรมศาสตร์- พ.ศ. 2528 มัธยมศึกษา โรงเรียนเซนต์คาเบรียล

**หนังสือ**
# สิทธิเสรีภาพและการมีส่วนร่วมทางการเมืองของประชาชน, สารานุกรมรัฐธรรมนูญแห่งราชอาณาจักรไทย (พ.ศ. 2540) , สถาบันพระปกเกล้า, 2544, 140 หน้า.
# Parteienfinanzierung, Spenden, Transparenz und Kontrolle: System und Problematik in Deutschland und in Thailand, สำนักพิมพ์ Potsdamer Verlag สหพันธ์สาธารณรัฐเยอรมนี, 2548, 270 หน้า. 

**บทความวิจัย**
# การคุ้มครอง สส.ในฐานะผู้แทนปวงชนไม่ให้ตกอยู่ภายใต้อาณัติของพรรคการเมือง, นำเสนอในการประชุมวิชาการประจำปีคณะนิติศาสตร์ มหาวิทยาลัยธรรมศาสตร์, 9 ธันวาคม 2548, 31 หน้า.
# สมาชิกสภาผู้แทนราษฎร และพรรคการเมือง : การแก้จุดอ่อนของรัฐธรรมนูญ 2540 ที่นายกรัฐมนตรีมีอำนาจเหนือผู้แทนปวงชนโดยใช้พรรคการเมือง, นำเสนอในที่ประชุมนิติศาสตร์แห่งชาติ ครั้งที่ 6, 28 มีนาคม 2550, 42 หน้า.	

**บทความในวารสารวิชาการ**
# การมีส่วนร่วมทางการเมืองของประชาชนในรัฐธรรมนูญฉบับใหม่กับความเป็นประชาธิปไตยทางตรง, วารสารกฎหมายปกครอง เล่ม 17 ตอน 2, สิงหาคม 2541, หน้า 57–81.
# การใช้โทรศัพท์มือถือในห้องเรียนกับขอบเขตการใช้สิทธิเสรีภาพตามรัฐธรรมนูญ, หนังสือรพี 2542, คณะนิติศาสตร์ มหาวิทยาลัยธรรมศาสตร์, 2542, หน้า 59–63. 
# การอุดหนุนเงินให้พรรคการเมืองโดยรัฐและการควบคุมเงินบริจาค : การปรับปรุงระบบของประเทศไทยโดยศึกษาเปรียบเทียบกับระบบของประเทศเยอรมัน, วารสารนิติศาสตร์ ปีที่ 34 ฉบับที่ 3, กันยายน 2547, หน้า 411–435.
# การยึดทรัพย์ตามกฎหมายป้องกันและปราบปรามการฟอกเงินเป็นมาตรการทางแพ่งและย้อนหลังได้จริงหรือ?, หนังสือรพี 2548, คณะนิติศาสตร์ มหาวิทยาลัยธรรมศาสตร์, 2548, หน้า 79–86.

**เครื่องราชอิสริยาภรณ์**

**อ้างอิง**
หมวดหมู่:นักวิชาการชาวไทย
หมวดหมู่:นักกฎหมายชาวไทย
หมวดหมู่:นักกฎหมายมหาชน
หมวดหมู่:บุคคลจากโรงเรียนเซนต์คาเบรียล
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากอำเภอพนมสารคาม
หมวดหมู่:อาจารย์คณะนิติศาสตร์
หมวดหมู่:บุคคลที่เกี่ยวข้องกับเหตุการณ์พฤษภาทมิฬ
142857

142857 คือชุดตัวเลขหกหลักในทศนิยมซ้ำของ 7 นั่นคือ 0.142857 และเป็นจำนวนวัฏจักรอันเป็นที่รู้จักในเลขฐานสิบ ซึ่งหากคูณจำนวนนี้ด้วย 2, 3, 4, 5 และ 6 จะได้คำตอบเป็นการเรียงสับเปลี่ยนเชิงวัฏจักร (หรือเชิงวงกลม) ของจำนวนนี้เอง และสอดคล้องกับตัวเลขในทศนิยมซ้ำของ 7, 7, 7, 7 และ 7 ตามลำดับ

**การคำนวณ**
: 1 × 142,857 = 142,857
: 2 × 142,857 = 285,714
: 3 × 142,857 = 428,571
: 4 × 142,857 = 571,428
: 5 × 142,857 = 714,285
: 6 × 142,857 = 857,142
: 7 × 142,857 = 999,999
หากคูณด้วยจำนวนเต็มที่มากกว่า 7 มีกระบวนการอย่างง่ายเพื่อให้เกิดการเรียงสับเปลี่ยนเชิงวัฏจักรของ 142857 โดยแยกผลลัพธ์ออกเป็นสองจำนวน จำนวนหนึ่งเป็นหกหลักสุดท้ายของผลลัพธ์ (หลักหน่วยถึงหลักแสน) อีกจำนวนเป็นหลักตัวเลขที่เหลือ นำจำนวนทั้งสองมาบวกกัน ถ้าผลบวกที่ได้มากกว่าหกหลักให้ทำซ้ำกระบวนการนี้อีก สุดท้ายจะได้การเรียงสับเปลี่ยนเชิงวัฏจักรของ 142857 ดังตัวอย่าง
: 142,857 × 8 = 1,142,856
: 1 + 142,856 = 142,857
: 142,857 × 815 = 116,428,455
: 116 + 428,455 = 428,571
: 142,8572 = 142,857 × 142,857 = 20,408,122,449
: 20,408 + 122,449 = 142,857
แต่ถ้าคูณด้วยพหุคูณของ 7 จะได้ผลลัพธ์เป็น 999999 ในกระบวนการนี้
: 142,857 × 74 = 342,999,657
: 342 + 999,657 = 999,999
หากแบ่งจำนวนนี้ออกเป็นสองจำนวน จำนวนละสามหลัก นำแต่ละจำนวนยกกำลังสอง แล้วนำผลลัพธ์ที่ได้มาลบกัน จะได้การเรียงสับเปลี่ยนเชิงวัฏจักรของจำนวนนี้เช่นกัน
: 8572 = 734,449
: 1422 = 20,164
: 734,449 − 20,164 = 714,285
ชุดตัวเลขซ้ำในการแทนแบบฐานสิบของจำนวนตรรกยะ 7 = 0.142857 ก็เป็นตัวเลขชุดนี้เช่นกัน ดังนั้นพหุคูณของ 7 จึงมีชุดตัวเลขซ้ำที่สอดคล้องกับพหุคูณของ 142857 ด้วย
: 1 ÷ 7 = 0.142857
: 2 ÷ 7 = 0.285714
: 3 ÷ 7 = 0.428571
: 4 ÷ 7 = 0.571428
: 5 ÷ 7 = 0.714285
: 6 ÷ 7 = 0.857142
: 7 ÷ 7 = 0.999...|0.999999
: 8 ÷ 7 = 1.142857
: 9 ÷ 7 = 1.285714
: …
142,857 ในฐานสิบก็จัดเป็นจำนวนฮาร์ชาดและจำนวนกาปีการ์อีกด้วย

**อ้างอิง**
หมวดหมู่:จำนวนเต็ม
ซอฟต์แวร์โฆษณา

ซอฟต์แวร์สนับสนุนการโฆษณา (advertising-supported software) หรือ แอดแวร์ (adware) หมายถึงแพกเกจซอฟต์แวร์ใดๆ ที่สามารถทำงาน แสดง หรือดาวน์โหลดสื่อโฆษณาโดยอัตโนมัติ ไปยังคอมพิวเตอร์ที่ได้รับการติดตั้งซอฟต์แวร์ชนิดนี้ไว้ หรือขณะที่โปรแกรมประยุกต์กำลังเรียกใช้ ซอฟต์แวร์โฆษณาบางประเภทเป็นซอฟต์แวร์สอดแนม (spyware) และถูกจัดว่าเป็นซอฟต์แวร์รุกรานภาวะส่วนตัว (privacy-invasive software)

หมวดหมู่:การโฆษณาบนอินเทอร์เน็ต
หมวดหมู่:ประเภทของมัลแวร์
สปายแวร์

สปายแวร์ (spyware) หมายถึง ประเภทซอฟต์แวร์ที่ออกแบบเพื่อสังเกตการณ์หรือดักจับข้อมูล หรือควบคุมเครื่องคอมพิวเตอร์ โดยที่ผู้ใช้ไม่รับทราบว่าได้ติดตั้งเอาไว้ หรือผู้ใช้ไม่ยอมรับ ซึ่งส่วนใหญ่แล้วเพื่อสร้างผลประโยชน์แก่ผู้อื่น
ในความหมายทั่วไป สปายแวร์ คือ ประเภทโปรแกรมคอมพิวเตอร์ที่บันทึกการกระทำของผู้ใช้บนเครื่องคอมพิวเตอร์ และส่งผ่านอินเทอร์เน็ตโดยที่ผู้ใช้ไม่ได้รับทราบ โปรแกรมแอบดักข้อมูลนั้นสามารถรวบรวมข้อมูล สถิติการใช้งานจากผู้ใช้ได้หลายอย่างขึ้นอยู่กับการออกแบบของโปรแกรม ซึ่งส่วนใหญ่แล้วบันทึกเว็บไซต์ที่ผู้ใช้เข้าถึง และส่งไปยังบริษัทโฆษณาต่างๆ บางโปรแกรมอาจบันทึกว่าผู้ใช้พิมพ์อะไรบ้าง เพื่อพยายามค้นหารหัสผ่าน หรือเลขหมายบัตรเครดิต
หรือ สปายแวร์ ก็คือ โปรแกรมเล็ก ๆ ที่ถูกเขียนขึ้นมาสอดส่อง (สปาย) การใช้งานเครื่องคอมพิวเตอร์ของคุณ อาจจะเพื่อโฆษณาสินค้าต่าง ๆ สปายแวร์บางตัวก็สร้างความรำคาญเพราะจะเปิดหน้าต่างโฆษณาบ่อย ๆ แต่บางตัวร้ายกว่านั้น คือ ทำให้คุณใช้อินเตอร์เน็ทไม่ได้เลย ไม่ว่าจะไปเวบไหน ก็จะโชว์หน้าต่างโฆษณา

**วิธีการป้องกัน**

**ใช้โปรแกรมแอนติสปายแวร์ (Anti-spyware)**
รายชื่อโปรแกรมที่นิยมใช้และเป็นฟรีแวร์- Windows Defender- Ad-Aware SE- Spybot - Search & Destroy- Spyware Terminator- Super Antispyware- Spyware Doctor Starter Edition- a-Squared Free- AVG Anti Spyware- Malwarebytes' Anti-Malware- Anti-keylogger- Norton Security Scan- Microsoft Security Essentials

**โปรแกรมแอนติสปายแวร์ปลอม**
รายชื่อโปรแกรมดังต่อไปนี้นั้นเป็นที่ทราบกันทั่วไปว่า ไม่ใช่ โปรแกรมแอนติสปายแวร์- AntiVirus XP 2008,2009- Rapid AntiVirus- Antivirus 2008 Pro- System Guard 2009 - Power Scan - Norton Security Scan ปลอม (มีคนที่ไม่ใช่ของบริษัท Symantec ทำเวอร์ชันปลอมออกมา และทำหน้าตาให้เหมือนโปรแกรม Norton Security Scan ที่มีอยู่จริงของบริษัท Symantec โดยเวอร์ชันปลอมจะแอบติดตั้งเอง)- ANG AntiVirus 09 (จงใจทำชื่อให้คล้ายกับโปรแกรม AntiVirus จริงของ AVG)- Antivirus Pro 2010- Antivirus 2010- Power Scan- XP Antivirus- ALPHA ANTIVIRUS- Antivirus Lab 2009- The Shield 2006- Privacy Defender- Malware Wipe- Pest Trap- Scan Spyware- Winantivirus 2005,2006,2007- SpyAxe- AntiVirus Gold- SpywareStrike- SpyFalcon- WorldAntiSpy- WinFixer- SpyTrooper- Spyware Stormer- Spy Sheriff- SpyBan- SpyWiper- PAL Spyware Remover- PSGuard- AlfaCleaner- Spyware Quake- BraveSentry- VirusBurst- Trustcleaner Pro- AntispywareSoldier- Mallware- Anti-spyware pro 2008- Anti-spyware pro 2009- Antivirus System PRO 
สำหรับรายละเอียดเพิ่มเติม กรุณาไปที่  Rogue/Suspect Anti-Spyware Products & Web Sites (ภาษาอังกฤษ)

**ดูเพิ่ม**
 Malware - ซอฟต์แวร์โฆษณา- ไวรัสคอมพิวเตอร์

หมวดหมู่:ประเภทของมัลแวร์
หมวดหมู่:Rogue software
หมวดหมู่:ความมั่นคงของเครือข่ายคอมพิวเตอร์
หมวดหมู่:การโฆษณาบนอินเทอร์เน็ต
หมวดหมู่:เทคนิคจารกรรม
หมวดหมู่:อุปกรณ์จารกรรม
หมวดหมู่:โจรกรรมเอกลักษณ์
อ่างล้างจาน

อ่างล้างจาน
อ่างล้างจาน หรือ อ่างล้างหน้า เรียกกันว่า ซิงค์น้ำ เป็นอุปกรณ์ในครัวของบ้านสมัยใหม่ ใช้ล้างจาน ชาม แก้วน้ำ หรืออาจใช้สำหรับล้างหน้า ล้างมือ ในห้องน้ำ


**ลักษณะ**
เป็น อ่างหลุม ส่วนมากทำด้วยสเตนเลส บ้างก็เป็นเซรามิก ไฟเบอร์ โดยจะติดตั้งกับตัวเคาน์เตอร์ในครัว โดยมีหลายรูปแบบ เช่น อ่างหลุมเดียวกับที่พักจาน หรือ อ่างสองหลุม ใต้หลุมจะมีท่อน้ำทิ้ง ติดตะแกรงดักเศษอาหาร ซึ่งมีขนาดเดียว คือ 3นิ้วครึ่ง และ บางแบบอาจมีการใส่ท่อดักกลิ่น ด้วย
หมวดหมู่:อุปกรณ์ในครัว
76

76 (เจ็ดสิบหก) เป็นจำนวนธรรมชาติที่อยู่ถัดจาก 75 (เจ็ดสิบห้า) และอยู่ก่อนหน้า 77 (เจ็ดสิบเจ็ด)

**คำเติมนำหน้า**
 ภาษากรีก - hexaheptaconta-- ภาษาละติน - sexseptraginti-

**ความหมาย**
 จำนวนจังหวัดในประเทศไทยในปัจจุบัน (พ.ศ. 2554) ทั้งนี้ไม่รวมถึงกรุงเทพมหานคร ซึ่งเป็นเขตปกครองพิเศษของประเทศไทย มิได้มีสถานะเป็นจังหวัด- 76 เป็นเลขอะตอมของ ออสเมียม

**ในทางคณิตศาสตร์**
หมวดหมู่:จำนวนเต็ม
รายชื่อฝนดาวตก

== ดูเพิ่ม**
 ฝนดาวตก

**แหล่งข้อมูลอื่น**
  ALPO meteor showers list-  SPA meteor showers list date=2008-05-29 -  International Meteor Organization 2006 meteor shower calendar (Pdf) date=2006-03-06 
หมวดหมู่:ปรากฏการณ์ทางดาราศาสตร์
หมวดหมู่:สารบัญแฟ้มทางดาราศาสตร์
สโมสรฟุตบอลอัสสัมชัญ

:ระวังสับสนกับ สโมสรฟุตบอลอัสสัมชัญ ยูไนเต็ด ในไทยลีก 3
สโมสรฟุตบอลอัสสัมชัญ เป็นสโมสรฟุตบอลในประเทศไทยของโรงเรียนอัสสัมชัญ เคยเป็นทีมชนะเลิศในฟุตบอลสโมรสรชิงถ้วยพระราชทานถ้วย กและถ้วย ข ปัจจุบันแข่งขันในจตุรมิตรสามัคคี

**รายชื่อผู้เล่น**

**จตุรมิตรสามัคคี ครั้งที่ 28**

**จตุรมิตรสามัคคี ครั้งที่ 24**

**จตุรมิตรสามัคคี ครั้งที่ 23**

**อดีตผู้เล่นคนสำคัญ**
 นิเวศ ศิริวงศ์ อดีตกัปตันทีมชาติไทย- กิตติศักดิ์ ระวังป่า อดีตนักฟุตบอลทีมชาติไทย- รณชัย รังสิโย อดีตนักฟุตบอลทีมชาติไทย- อภิภู สุนทรพนาเวศ อดีตนักฟุตบอลทีมชาติไทย- สิงห์ โตทวี อดีตนักฟุตบอลทีมชาติไทย- ประเสริฐ ช้างมูล อดีตนักฟุตบอลทีมชาติไทย- ธนัญชัย บริบาล อดีตนักฟุตบอลทีมชาติไทย- วิวัฒน์ มิลินทจินดา กัปตันทีมคนแรกในนามทีมชาติไทย

**ผลงาน**

**ฟุตบอลสโมสร**
 พ.ศ. 24739 -    ถ้วย ก ชนะเลิศ- พ.ศ. 25666 -    ถ้วย ข ชนะเลิศ- พ.ศ. 2990 -    ถ้วย ก ชนะเลิศ

**จตุรมิตรสามัคคี**
 พ.ศ. 2527 ครั้งที่ 12 อันดับ 4- พ.ศ. 2528 ครั้งที่ 13 ชนะเลิศ(ร่วมกับ สวนกุหลาบ)- พ.ศ. 2532 ครั้งที่ 15 ชนะเลิศ- พ.ศ. 2534 ครั้งที่ 16 รองชนะเลิศ- พ.ศ. 2536 ครั้งที่ 17 ชนะเลิศ- พ.ศ. 2538 ครั้งที่ 18 ชนะเลิศ(ร่วมกับ สวนกุหลาบ)- พ.ศ. 2540 ครั้งที่ 19 อันดับ 4- พ.ศ. 2542 ครั้งที่ 20 อันดับ 4- พ.ศ. 2544 ครั้งที่ 21 อันดับ 3- พ.ศ. 2546 ครั้งที่ 22 อันดับ 4- พ.ศ. 2548 ครั้งที่ 23 ชนะเลิศ(ร่วมกับ กรุงเทพคริสเตียน)- พ.ศ. 2550 ครั้งที่ 24 ชนะเลิศ- พ.ศ. 2552 ครั้งที่ 24 รองชนะเลิศ
อัสสัมชัญ
หมวดหมู่:จตุรมิตรสามัคคี
อัสสัมชัญ
แม่แบบ:เหตุการณ์ปัจจุบัน/2549 พฤศจิกายน 5

* ศาลอิรักตัดสินแขวนคอ อดีตประธานาธิบดี ซัดดัม ฮุสเซนในข้อหาก่ออาชญากรรมต่อมนุษยชาติ  (กปส.)
*แทมมารีน ธนสุกาญจน์ คว้าแชมป์เทนนิสรายการ ไชนีส วีเมน เซอร์กิต ที่เซี่ยงไฮ้ สาธารณรัฐประชาชนจีน โดยเอาชนะนักเทนนิสจากอุซเบกิสถาน อัคกุล อมานมูราโดวา 2 เซ็ตรวด 6-3, 6-3 เป็นแชมป์หญิงเดี่ยวรายการที่ 10  (กปส.)
}
ปาท่องโก๋

ปาท่องโก๋ หรือ โหยวเถียว (first=s) เป็นชื่อของกินชนิดหนึ่งของจีน ทำด้วยแป้งสาลีตัดเป็นท่อน ๆ แล้วจับเป็นคู่ติดกัน ทอดนํ้ามันให้พอง เพื่อความสะดวก จะมีการใส่เกลือในปาท่องโก๋เล็กน้อย และทำให้หักเป็นสองชิ้นได้ นิยมกินเป็นอาหารเช้า พร้อมกับโจ๊กหรือเครื่องดื่มร้อน เช่น น้ำเต้าหู้ กาแฟ โกโก้ หรือช็อกโกแลต

**ชื่อ**

**จีน**
ชื่อจีนโดยทั่วไปของอาหารชนิดนี้ คือ "โหยวเถียว" (油條 yóutiáo) ในสำเนียงกลาง ซึ่งแปลว่า ท่อนแป้งทอดน้ำมัน (oil strip)
ชาวจีนภาคเหนือเรียกโหยวเถียวว่า "กั่วจึ" (餜子 guǒzi) ในสำเนียงกลาง แปลว่า ขนมทอด (pastry)
ชาวหมิ่นหนานเรียกว่า "โหยวจ๋ากั่ว" (油炸粿 yóuzháguǒ) ในสำเนียงกลาง, "อิ่วจาก้วย" ในสำเนียงแต้จิ๋ว, "เหยาจากวั๋ย" (yàuhjagwái) ในสำเนียงกวางตุ้ง, และ "อิ่วเจี่ยโก้ย" (iû-chiā-kóe) ในสำเนียงฮกเกี้ยน แปลว่า ขนมทอดน้ำมัน (oil-fried pastry)
ชาวกวางตุ้งนิยมเรียก "โหยวจ๋ากุ่ย" (油炸鬼 yóuzháguǐ) ในสำเนียงกลาง ชื่อนี้แปลว่า "ผีทอดน้ำมัน" โดยสำหรับที่มาของชื่อนี้นั้น ว่ากันว่าในรัชสมัยพระเจ้าเกาจง (高宗) แห่งราชวงศ์ซ่ง ฉินฮุ่ย (秦檜) อัครมหาเสนาบดี ได้วางแผนฆ่าเยฺว่ เฟย์ (岳飛) หรือที่รู้จักกันในชื่อ งักฮุย ข้าราชการทหารที่มีชื่อเสียง ราษฎรโกรธแค้น แต่ทำอะไรไม่ได้ จึงทำปั้นแป้งเป็นรูปคนสองคนทอดจนพองแล้วเคี้ยวกินให้หายแค้น สองคนที่ทำเป็นแป้งนั้น คือ ฉิน ฮุ่ย และภริยา ภายหลังนิยมทำแป้งทั้งสองชิ้นติดกันตรงกลางสืบมาจนปัจจุบัน

**ไทย**
ไฟล์:WhiteSugarCake.jpg|thumb|220px|ขนมไป๋ถังกั่ว
ชื่อไทยว่า "ปาท่องโก๋" นั้นแผลงมาจากคำจีนว่า "白糖粿" ซึ่งสำเนียงหมิ่นหนานว่า "beh teung guai" และสำเนียงกลางว่า "ไป๋ถังกั่ว" (báitángguǒ) หรือจากคำจีนว่า "白糖糕" ซึ่งเรียกในสำเนียงกวางตุ้งว่า "ปากถ่องโก๊ว" (baak6 tong4 gou1) และสำเนียงกลางว่า "ไป๋ถังเกา" (báitánggāo) อย่างไรก็ดี ทั้ง "ไป๋ถังกั่ว" และ "ไป๋ถังเกา" ที่จริงแล้วเป็นชื่อของกินอีกชนิดทำด้วยแป้งข้าวเจ้ากับนํ้าตาลทราย รูปสี่เหลี่ยม เนื้อคล้ายขนมถ้วยฟู ภาษาไทยเรียก "ปาท่องโก๋" เช่นกัน ส่วนภาษาอังกฤษเรียก "white sugar sponge cake"
เล่ากันว่า ในประเทศไทยแต่ก่อนพ่อค้าขายโหยวเถียวและไป๋ถังกั่วในรถเข็นเดียวกัน แต่คนไทยนิยมโหยวเถียวมากกว่า และสำคัญว่า โหยวเถียวเรียกไป๋ถังกั่ว ต่อมาเมื่อไป๋ถังกั่วขายไม่ออกจึงเลิกขาย ส่วนคนไทยก็เรียกโหยวเถียวผิดว่าไป๋ถังกั่วต่อไป จนในที่สุดเป็นที่รับรู้กันทั่วไปว่า ไป๋ถังกั่วคือโหยวเถียว

**ระเบียงภาพ**

**อ้างอิง**
หมวดหมู่:โดนัท
หมวดหมู่:โดนัทจีน
หมวดหมู่:โดนัทไทย
หมวดหมู่:อาหารทอดในน้ำมันท่วม
หมวดหมู่:อาหารว่าง
หมวดหมู่:ติ่มซำ
หมวดหมู่:อาหารจีน
หมวดหมู่:อาหารไต้หวัน
หมวดหมู่:อาหารไทย
หมวดหมู่:อาหารฟิลิปปินส์
หมวดหมู่:อาหารมาเลเซีย
หมวดหมู่:อาหารสิงคโปร์
หมวดหมู่:อาหารอินโดนีเซีย
หมวดหมู่:คำและวลีภาษากวางตุ้ง
หมวดหมู่:ขนมทอด
อักษรไซปรัส

อักษรไซปรัส คาดว่าพัฒนามาจากอักษรไลเนียร์เอ ซึ่งยังไม่ทราบต้นกำเนิดที่แน่นอน ใช้ในช่วง 257 ปีก่อนพุทธศักราช - พ.ศ. 343

**ลักษณะ**
เขียนจากซ้ายไปขวา แนวนอน ไม่มีช่องว่างระหว่างคำ ออกเสียงหนึ่งอักษรเป็นหนึ่งพยางค์

**ใช้เขียน**
 ภาษากรีกสำเนียงไซปรัส ใช้ในประเทศไซปรัส- ภาษาอื่นๆที่ยังถอดความไม่ได้

**ยูนิโคด**

**อ้างอิง**
  รูปและการออกเสียงของอักษรไซปรัส-omniglot.com 
ไซปรัส
อักษรไอบีเรีย

อักษรไอบีเรีย จารึกของอักษรนี้พบในคาบสมุทรไอบีเรีย ฝรั่งเศสตอนใต้ และเกาะบาเลียริก อายุเก่าสุดเมื่อราวพ.ศ. 143 คาดว่าพัฒนามาจากอักษรพูนิก คาบสมุทรไอบีเรียถูกชาวคาร์เธจรุกรานในช่วงพ.ศ. 243 และตามด้วยชาวโรมัน ภาษาและอักษรดั้งเดิมบริเวณนี้จึงหายไป 

**ลักษณะ**
โดยทั่วไป เป็นอักษรพยางค์ บางส่วนมีลักษณะของการแบ่งเป็นสระ-พยัญชนะ มี 2  รูปแบบคือ- อักษรไอบีเรียเหนือ ใช้ใน ฝรั่งเศสตอนใต้ คาตาโลเนีย และคาสเทิล เขียนจากขวาไปซ้าย- อักษรไอบีเรียใต้ ใช้ใน อันดาลูซิอาและเมอร์เซีย เขียนจากซ้ายไปขวา

**ใช้เขียน**
 ภาษาไอบีเรีย - ภาษาลูซิตาเนีย - รูปแบบปรับปรุงของอักษรไอบีเรียเหนือ ใช้เขียนภาษาเซลติเบเรีย

**อ้างอิง**
   รูปและการออกเสียงของอักษรไอบีเรีย-omniglot.com
อไบีเรีย
อักษรอินุกติตุต

อักษรอินุกติตุต พัฒนามาจากอักษรครี ซึ่งมาจากอักษรโอจิบเวอีกต่อหนึ่ง อักษรทั้ง 2 ชนิดประดิษฐ์โดย เจมส์ อีวาน มิชชันนารีชาวตะวันตก เมื่อราวพ.ศ. 2383 – 2403 และนำมาปรับปรุงเป็นอักษรอินุกติตุตโดยสถาบันวัฒนธรรมอีนูอิต แต่อักษรอินุกติตุตใช้ในแคนาดาเท่านั้น ในกรีนแลนด์ และอะแลสกา เขียนด้วยอักษรละติน ในไซบีเรียเขียนด้วยอักษรซีริลลิก
อักษรอินุกติตุต เครื่องหมายที่มีจุดใช้แทนสระเสียงยาว 

**ใช้เขียน**
 ภาษาอินุกติตุต ซึ่งเป็นภาษาตระกูลเอสกิโม-อเลิต มีผู้พูดในกรีนแลนด์ แคนาดา ไซบีเรีย และอะแลสกา ราว 65,000 คน

**อ้างอิง**
  รูปและการออกเสียงของอักษรอินุกติตุต-omniglot.com 
อินุกติตุต
วัดถ้ำคีรีวิหาร

วัดคีรีวิหาร เดิมชื่อ วัดหาร ตั้งอยู่ที่ บ้านวัดคีรีวิหาร หมู่ที่ 7 ตำบลเขากอบ อำเภอห้วยยอด จังหวัดตรัง
ภายในวัดถ้ำคีรีวิหารเป็นสภานที่เก็บพระพิมพ์ดินดิบ ภายในถ้ำห้องที่ห้ามีพระพิมพิ์ดินดิบวางซ้อนทับไว้บนพื้นจำนวนมาก มีอยู่สามชนิด ได้แก่ พระพิมพ์ดินดิบรูปวงรีคล้ายลูกไข่ พระพิมพ์ดินดิบมีรูปพระนารายณ์สี่กรอยู่กลาง มีเทวดาล้อมแปดองค์ พระพิมพ์ดินดิบรูปกลีบบัวมีรูปพระนารายณ์สี่กรองค์เดียวใหญ่ พระพิมพ์ดินดิบรูปแผ่นอิฐมีรูปพระนารายณ์สองกรอยู่กลาง มีสาวกหรือเทวดาสองข้าง 
พระพิมพ์ดินดิบมีอยู่สองปาง ได้แก่ พระพุทธรูปปางเทศนาประทับนั่งตรงกลางล้อมรอบด้วยพระพุทธรูปปางต่าง ๆ อีกแปดองค์ และรูปพระโพธิสัตว์นั่ง 
วัดถ้ำเขาสาย ตั้งอยู่ใกล้กับวัดคูหาแกงอำเภอห้วยยอด หรือชาวบ้านเรียกว่า วัดหูแกง ภายในถ้ำถ้ำเขาสายมีรูปพระโพธิสัตว์สองกรนั่งห้อยพระบาท (พระพุทธรูปปางนั่งเรือ) รูปพระโพธิสัตว์ยืน รูปพระพุทธเจ้านั่งขัดสมาธิพระพุทธรูปปางสมาธิ) เช่นเดียวกับที่พบภายในถ้ำเขาสาย 
วัดถ้ำเขาสาย ตั้งอยู่ใกล้กับถ้ำเขาขาวได้พบพระพิมพ์ดินดิบรูปพระโพธิสัตว์อวโลกิเตศวร เช่นเดียวกับที่พบภายในถ้ำเขาสาย

**ตราหนังสือแบบพิมพ์พระคาถา**
พุทธศตวรรษที่ 14 สมัยศรีวิชัย ได้พบอักษรจารึกบนแผ่นศิลาวงกลมเขียนด้วยภาษาสันสกฤต อักษรเทวนาครี ใช้เป็นตราหนังสือแบบพิมพ์พระคาถาเย ธมมา ที่ใช้พิมพ์คู่กับพระพุทธรูปและพระโพธิสัตว์ศรีวิชัย  

ตราหนังหสือมีแบบพิมพ์ต่างกันแต่ตัวหนังสือ ได่แก่เย ธรมา เห ตุปฺรภวา เห ตุ  เตษา ตถาคโต หฺยวทต เตษำ จโย นิโรธ วาที มหา ศฺรมณ แปลว่า ธรรมทั้งหลายใดมีเหตุเป็นแดนเกิดก่อน พระตถาคตเจ้าได้ตรัสแล้ว ซึ่งเหตุแห่งธรรมเหล่านั้น และความดับใดแห่งธรรมเหล่านั้น พระมหาสมณเจ้าตรัสอย่างนี้โดยปรกติ 

**อ้างอิง**
 http://www.geocities.com/misternut1981/watpakoe.htmfix-attempted=yes - http://www.tv5.co.th/service/mod/heritage/nation/oldcity/trang12.htm date=2007-09-27 

**แหล่งข้อมูลอื่น**
ถ้ำคีรีวิหาร
หมวดหมู่:โบราณสถานในจังหวัดตรัง
วัดดุลยาราม

วัดดุลยาราม เดิมชื่อ วัดบ้านจีน เป็นวัดราษฎร์ ตั้งอยู่ที่ หมู่ 2 บ้านจีน ตำบลฉลุง อำเภอเมืองสตูล จังหวัดสตูล 
วัดดุลยาราม มีพระพุทธรูปเป็นสิ่งศักดิ์สิทธิ์คู่บ้านคู่เมือง คือ พระพุทธรูปหลวงพ่อแก่  หรือเรียกว่าพ่อแก่  เป็นพระพุทธรูปทรงเครื่องปางห้ามญาติเป็นพระพุทธรูปแกะสลักจากไม้ ฝีมือช่างล้านนา ขนาดสูง  75 เซนติเมตร พุทธศิลป์สมัยล้านนา คล้ายพระแก่นจันทร์ ซึ่งมีพระพักตร์เหมือนผู้หญิง แบบพระสมเด็จนางพญา หรือเรียกว่า พระหน้านาง สันนิษฐานว่าเป็นพระพุทธรูปประจำเรือสำเภาจีนบรรทุกสินค้าซึ่งเดินทางข้ามทะเล กล่าวกันว่าในปี พ.ศ. 2456 - 2479 พระพุทธรูปหลวงพ่อแก่ได้ลอยน้ำมา มีผู้นำไปถวายพระอธิการปลอดซึ่งเป็นเจ้าอาวาสวัด


**ความเชื่อและประเพณี**
ความเชื่อ 
หลวงพ่อแก่   ได้แสดงอภินิหารความศักดิ์สิทธิ์ช่วยให้พ้นจากโชคร้าย  และให้ประสบโชคลาภมีสวัสดิมงคลสุดแต่จะปรารถนาได้ตามที่ต้องการ
ประเพณี
วันสงกรานต์ของทุกปีชาวพุทธในตำบลฉลุง ประกอบพิธีสักการบูชาหลวงพ่อแก่ โดยมีการอัญเชิญหลวงพ่อแก่จากวิหารมาประดิษฐานไว้บนแท่นบูชาแล้วเปิดโอกาสให้ประชาชนได้สรงน้ำ

**อ้างอิง **
 http://72.14.235.104/search?q=cache:F3h6bXwqOG0J:intranet.m-culture.go.th/satun/information/heritage.doc+%E0%B8%A7%E0%B8%B1%E0%B8%94%E0%B8%94%E0%B8%B8%E0%B8%A5%E0%B8%A2%E0%B8%B2%E0%B8%A3%E0%B8%B2%E0%B8%A1&hl=th&gl=th&ct=clnk&cd=5 

**แหล่งข้อมูลอื่น**
  ตำนานและนิทานหลวงพ่อแก่ date=2007-03-04  -  เว็บไซต์ "แดนนิพพาน" date=2016-03-04  
ดุลยาราม
วัดคูหาภิมุข

บันไดทางขึ้นก่อนเข้าไปสู่ภายในถ้ำ
พระพุทธไสยาสน์ ภายในถ้ำ
ความงดงามขององค์พระภายในถ้ำ
วัดคูหาภิมุข หรือ วัดหน้าถ้ำ  เป็นวัดราษฎร์สังกัดคณะสงฆ์มหานิกาย ตั้งอยู่เลขที่ 136 หมู่ 1 บ้านหน้าถ้ำ ตำบลหน้าถ้ำ อำเภอเมืองยะลา จังหวัดยะลา

**ประวัติ**
พ.ศ. 2390 ผู้ใหญ่บ้านอาศัยอยู่ที่บ้านหน้าถ้ำ ได้สร้างวัดคูหาภิมุขเพื่อประกอบพิธีบำเพ็ญกุศลในหมู่บ้าน ภายในวัดคูหาภิมุขมีถ้ำใหญ่ ประดิษฐาน พระพุทธไสยาสน์ขนาดใหญ่ ภายในถ้ำ ยังมีหินงอกหินย้อย และน้ำใสสะอาดไหลริน จากโขดหิน
วัดคูหาภิมุข เป็นวัดที่สำคัญของเมืองยะลา  มีพิพิธภัณฑ์ศรีวิชัย เก็บวัตถุโบราณที่ได้มาจาก วัดถ้ำ ภูเขากำปั่น พระพิมพ์ดินดิบ สถูปเม็ดพระศก อิฐฐานพระพุทธรูป จอมพลแปลก พิบูลสงคราม เปลี่ยนชื่อ "วัดหน้าถ้ำ" เป็น "วัดคูหาภิมุข" 
พระบาทสมเด็จพระจอมเกล้าเจ้าอยู่หัวโปรดเกล้าฯ ให้พระยายะหริ่งมาสร้างเมืองยะลา ตั้งที่ว่าราชการ ณ บ้านท่าสาป ตำบลท่าสาป และสร้างวัดขึ้นที่ริมเขาหน้าถ้ำที่มีพระพุทธไสยาสน์ภายในถ้ำ  
พ.ศ. 2472 พระบาทสมเด็จพระปกเกล้าเจ้าอยู่หัว และสมเด็จพระนางเจ้าพระบรมราชินี ได้เสด็จมาประทับแรมที่วันแห่งนี้ มีพระปรมาภิไธย ย่อ ป.ป.ร. ที่ผาหินภายในวัดคูหาภิมุข

**ตำบลหน้าถ้ำ**
ตำบลหน้าถ้ำเคยเป็นแหล่งชุมชนโบราณมาตั้งแต่สมัยก่อนประวัติศาสตร์   พบร่องรอยศาสนสถาน เมืองโบราณ ซึ่งเป็นศาสนสถานที่พบเทวรูปสำริด กำแพงเมือง พระพิมพ์ดินดิบแบบทวารวดีศรีวิชัย ภาพเขียนสีพระพทธรูปฉาย ภาพเขียนสีราชรถมีสัตว์เทียม  มีอายุราวพุทธศตวรรษที่ 15 -17 ยะลาเป็นชุมชนเกษตร  นักโบราณคดีได้พบภาพเขียนก่อนประวัติศาสตร์บริเวณถ้ำคูหาภิมุข เป็นภาพพระพุทธฉายและภาพราชรถแกะสลักไว้บนหน้าผา ภายในบริเวณถ้ำคูหาภิมุข

**พระพุทธไสยาสน์**
เป็นพระพุทธรูปปางไสยาสน์ขนาดใหญ่ปั้นด้วยดินเหนียวโดยใช้ไม่ไผ่เป็นโครง สร้างขึ้นสมัยศรีวิชัยรุ่งเรืองราว พ.ศ. 1300หรือสมัยเดียวกับพระบรมธาตุเมืองนคร มีขนาดความยาว 81 ฟุต  1 นิ้ว ประดิษฐาน ภายในถ้ำคูหาภิมุข เดิมชื่อ วัดหน้าถ้ำ กรมศิลปากรขึ้นทะเบียนเป็นโบราณสถาน ประกาศในราชกิจจานุเบกษา เล่มที่ 52 ตอนที่ 75 ลงวันที่ 8 มีนาคม พ.ศ. 2478
วัดคูหาภิมุข มีพระพุทธรูป สมัยศรีวิชัย สมัยสุโขทัย สมัยอู่ทอง ใกล้ๆกับวัดมีภูเขากำปั่นเป็นภูเขาหินอ่อนสีชมพู สวยงามมาก ปัจจุบันรัฐบาลได้ให้สัมปทานแก่บริษัทเอกชนทำหินอ่อนจำหน่าย หินอ่อนสีชมพูจากยะลามีความสวยงาม มีชื่อเสียงระดับประเทศ

**พิพิธภัณฑ์ศรีวิชัย**
พิพิธภัณฑ์ศรีวิชัย ตั้งอยู่ภายในบริเวณวัดคูหาภิมุข  มีวัตถุโบราณที่ขุดค้นได้จากถ้ำต่างๆ ในตำบลหน้าถ้ำ ได้แก่ ภูเขาวัดถ้ำ ภูเขากำปั่น กรมศิลปากรค้นพบพระพิมพ์ดินดิบ สมัยศรีวิชัย สถูป เม็ดพระศก อิฐฐานพระพุทธรูป ขวานหินขัด และบริเวณสนามบินท่าสาป ได้ค้นพบโคกอิฐ เนินดิน ซากกำแพงเมืองโบราณ เครื่องถ้วยชาม เทวรูปพระนารายณ์สำริด สูงประมาณ 1 ศอก (0.5 เมตร) พระพุทธรูปแกะสลักในแผ่นหินมีสภาพสมบูรณ์ จำนวน 3 องค์ กว้าง 21.50 เซนติเมตร สูง 30 เซนติเมาตร สลักเป็นรูปนูนต่ำ รูปพระพุทธเจ้าประทับนั่ง ปางสมาธิ อีกองค์หนึ่งชำรุดครึ่งหนึ่งมีแร่พระเศียร  พระพุทธรูปสมัยศรีวิชัย สมัยสุโขทัย สมัยอู่ทอง
คูหาภิมุข
หมวดหมู่:โบราณสถานในจังหวัดยะลา
ปานโช วิลลา (แก้ความกำกวม)

ปานโช วิลลา สามารถหมายถึง- นายพลปานโช วีญ่า  (Francisco "Pancho" Villa) ผู้นำฝ่ายกบฏชาวพื้นเมืองทางภาคเหนือของเม็กซิโก ผู้ก่อการปฏิวัติล้มล้างอำนาจของประธานาธิบดีปอร์ฟีรีโอ ดีอัซ  (Porfirio Diaz) เมื่อ ค.ศ. 1911- ปานโช วิลลา นักมวยชาวฟิลิปปินส์ แชมป์โลกมวยสากลคนแรกของทวีปเอเชีย
จักรพรรดิไท่จง

จักรพรรดิไท่จง (Taizong) มีความหมายว่า "บรรพบุรุษผู้ยิ่งใหญ่" (Grand Clan Forefather) สามารถหมายถึง- จักรพรรดิถังไท่จง แห่งราชวงศ์ถัง (ค.ศ. 626–649)- จักรพรรดิซ่งไท่จง แห่งราชวงศ์ซ่ง (ค.ศ. 976–997)- จักรพรรดิหยวนไท่จง หรือ วอเคอไต ข่าน แห่งราชวงศ์หยวน (ค.ศ. 1229-1241)- จักรพรรดิหมิงไท่จง หรือ จักรพรรดิหย่งเล่อ แห่งราชวงศ์หมิง (ค.ศ. 1402–1424)- จักรพรรดิชิงไท่จง หรือ หวงไท่จี๋ แห่งราชวงศ์ชิง (ค.ศ. 1626-1643)- จักรพรรดิจินไท่จง แห่งราชวงศ์จิน (ค.ศ.1123-1135)

**ดูเพิ่ม**
 พระเจ้าแทจง (กษัตริย์เกาหลี)
หมวดหมู่:จักรพรรดิจีน
สโมสรฟุตบอลเทพศิรินทร์

สโมสรฟุตบอลเทพศิรินทร์ หรือ สโมสรฟุตบอลสมาคมนักเรียนเก่าเทพศิรินทร์ เป็นสโมสรฟุตบอลสมัครเล่นในประเทศไทย ตั้งอยู่ที่เขตป้อมปราบศัตรูพ่าย กรุงเทพมหานคร เป็นทีมฟุตบอลของโรงเรียนเทพศิรินทร์ ปัจจุบันลงแข่งขันในระดับไทยลีก อเมเจอร์ ทัวร์นาเมนต์
โดยสมาคมนักเรียนเก่าเทพศิรินทร์ จัดเป็นสโมสรฟุตบอลเก่าแก่สโมสรหนึ่งของประเทศไทย เคยสร้างผลงานคว้าแชมป์ฟุตบอลชิงถ้วยพระราชทานประเภท ข. ได้ 2 สมัย และคว้าแชมป์ฟุตบอลชิงถ้วยพระราชทานประเภท ค. ได้ 2 สมัย

**ผู้เล่น**

**ผู้เล่นชุด 2551**

**อดีตผู้เล่นคนสำคัญ**

**พ.ศ. 2549 ถ้วย ค**

**พ.ศ. 2550 ถ้วย ข**

**ผลงาน**

**ฟุตบอลสโมสร**

**จตุรมิตรสามัคคี**

**อ้างอิง**
หมวดหมู่:จตุรมิตรสามัคคี
เทพศิรินทร์
เทพศิรินทร์
กาญจนา จินดาวัฒน์

กาญจนา จินดาวัฒน์ มีชื่อเล่นว่า อ้อย (1 ตุลาคม พ.ศ. 2501 - 27 สิงหาคม พ.ศ. 2563) เป็นนักแสดงที่ปัจจุบันปรากฏผลงานทางช่อง 3 และช่อง 5 มีผลงานละครเรื่อง สาวแก่, เครื่องแบบสีขาว ,พรหมไม่ได้ลิขิต ,ดวงใจแม่ ,ขมิ้นกับปูน ,นาคี ,ก่อนตะวันลับฟ้า , กตัญญูประกาศิต, เคหาสน์สีแดง, สายรักสายสวาท, กำไลมาศ และ หนี้เสน่หา

**ประวัติ**
กาญจนา จินดาวัฒน์ มีบิดาชื่อ นายเมรินทร์ จินดาวัฒน์' เป็นชาวจังหวัดนครศรีธรรมราช ทำงานรับราชการที่กรมศุลกากร ท่าเรือคลองเตย จนถึงเกษียณอายุฯใน ปี 2524 ตำแหน่งข้าราชการระดับ 7 เต็มขั้น (ชั้นพิเศษ) มารดาชื่อนางพิมลรัตน์ จินดาวัฒน์' เป็นชาวจังหวัดนครปฐม ทำงานที่กรมศุลกากรจนเกษียณอายุฯจากคณะกรรมการตรวจสอบสินค้าขาออกในปี 2529
กาญจนาเป็นลูกคนสุดท้องในจำนวนพี่น้อง 4 คน (พี่ชาย 2 พี่สาว 1) เกิดเมื่อ 1 ตุลาคม พ.ศ. 2501 ที่โรงพยาบาลมิชชั่น จังหวัดนครปฐม แต่มาโตในกรุงเทพฯ เริ่มเรียนหนังสือที่โรงเรียนราษฎร์อุปถัมภ์ จากนั้นก็ย้ายมาโรงเรียนผดุงดรุณีซึ่งมี "อัญชลี จงคดีกิจ" เป็นรุ่นพี่อยู่สองปี ต่อมาก็ย้ายมาอยู่โรงเรียนมัธยมสาธิต มหาวิทยาลัยศรีนครินทรวิโรฒ ประสานมิตร เมื่อจบชั้นมัธยม จึงเรียนต่อที่คณะมนุษยศาสตร์ เอกภาษาอังกฤษ มหาวิทยาลัยรามคำแหงในปี 2520
กาญจนาเข้าวงการบันเทิงด้วยการถ่ายโฆษณาผ้าอนามัยเซลลอกซ์ ต่อมาก็ถ่ายแบบแฟชั่นให้นิตยสารต่างๆ เริ่มจากเล่มแรกคือนิตยสาร "ดิฉัน" หลังจากนั้นก็มีงานถ่ายแฟชั่นขึ้นปกตลอดสลับกับการถ่ายโฆษณาอยู่พักใหญ่ พอมีโฆษณาออกมาก็ได้รับการติดต่อจาก หม่อมเจ้าทิพยฉัตร ฉัตรชัย ขอให้ไปเล่นหนังให้ ในเรื่อง "เคหาสน์สีแดง" แต่เธอปฏิเสธไปเพราะกลัวเรียนไม่จบ ต่อมา แจ๊สสยาม เข้ามาติดต่อให้แสดงหนังเรื่อง "กตัญญูประกาศิต" เธอก็ปฏิเสธไปอีกเพราะพ่อห้าม แต่ยิ่งปฏิเสธก็ยิ่งมีคนมาติดต่อเพิ่ม สุดท้ายเธอก็ใจอ่อน ตัดสินใจรับงานแสดง แต่เป็นผลงานทางด้านละครแทน เพราะสมัยก่อน ละครจะถ่ายแต่ในห้องส่งของสถานี ไม่ต้องออกต่างจังหวัด เหมือนกับการแสดงภาพยนตร์ เธอประสบความสำเร็จ กลายเป็นหนึ่งในนางเอกชื่อดังในยุคนั้น ที่มีผลงานชุกให้กับทุกช่อง และยังมีงานแสดงต่อเนื่องยาวนาน จนกลายมาเป็นดาวค้างฟ้าอย่างทุกวันนี้ ต่อมาในวันพฤหัสบดี ที่ 27 สิงหาคม พ.ศ. 2563 กาญจนาเสียชีวิตด้วยโรคหัวใจ สิริอายุ 61 ปี

**ครอบครัว**
ด้านครอบครัว กาญจนาสมรสกับ สาธิต รอดเกิด สจ๊วตการบินไทย ซึ่งรักกันมายาวนานตั้งแต่ทั้งคู่ยังเรียนมัธยมปลายมาด้วยกัน ซึ่งเป็นรักแรกของทั้งคู่ มีบุตร ชาย หญิง อย่างละคน โดยบุตรสาวคนโต น้องเพลง-ภตภร รอดเกิด (ชื่อเดิม กวิตา รอดเกิด) ปัจจุบันได้กลายเป็นนักแสดงในสังกัดช่อง 7 แล้ว

**ผลงาน**

**ละครโทรทัศน์**

**ภาพยนตร์**

**ละครดีวีดี**
 พระสุพรรณกัลยา (2546 / มีเดีย ออฟ มีเดียส์)

**รางวัล**

**ละครเวที**
 2531 แม่เบี้ย รับบท เมขลา แสดงคู่กับ ลิขิต เอกมงคล

**อ้างอิง**

**แหล่งข้อมูลอื่น**
 02082-  ประวัติและรูปภาพของคุณกาญจนา จินดาวัฒน์fix-attempted=yes 
หมวดหมู่:นักแสดงจากจังหวัดนครปฐม
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
หมวดหมู่:บุคคลจากคณะมนุษยศาสตร์ มหาวิทยาลัยรามคำแหง
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
หมวดหมู่:เสียชีวิตจากภาวะหัวใจล้มเหลว‎
สโมสรฟุตบอลสวนกุหลาบวิทยาลัย

สโมสรฟุตบอลสวนกุหลาบวิทยาลัย เป็นสโมสรฟุตบอลในประเทศไทย ของโรงเรียนสวนกุหลาบวิทยาลัย ทีมฟุตบอลสวนกุหลาบ

**ผลงาน**

**ฟุตบอลสโมสร**
พ.ศ. 2471  -    ถ้วย ก ชนะเลิศ
*พ.ศ. 2472  -    ถ้วย ก ชนะเลิศ

**ฟุตบอลถ้วย กระทรวงธรรมการ**
พ.ศ. 2453 ชนะเลิศ 

**ฟุตบอลเตรียมอุดมศึกษา**
สมาคมฟุตบอลแห่งประเทศไทย จัดให้มีการแข่งขันฟุตบอลประเภทใหม่ คือ ฟุตบอลเตรียมอุดมศึกษา ขึ้นในปี พ.ศ. 2500 เป็นปีแรก จุดประสงค์เพื่อให้นักเรียนได้ออกกำลังกายและมีสปิริตในการเล่นที่ดี การเชียร์ที่ดี- พ.ศ. 2501 ชนะเลิศ (รองชนะเลิศ ร.ร.นายเรืออากาศ)- พ.ศ. 2502 รองชนะเลิศ (ชนะเลิศ ร.ร.พลานามัย)- พ.ศ. 2503 ชนะเลิศ (ร่วมกับ ร.ร.พลานามัย)- พ.ศ. 2504 ชนะเลิศ (รองชนะเลิศ ร.ร.สันติราษฎร์)
รายนามผู้เล่น ชุดชนะเลิศ พ.ศ. 2504
ผู้รักษาประตู ท้าวคำแพง เสด็จตัน
มานพ สุระพิศิษฐชาติ
สมดุล คล่องสีมา
สุรินทร์ มาศมุททิก
สมไชย ดวงมณี
สุชาต พงษ์สุพัฒน์
พิริยะ สุขถาวร
ชิดชนก ศุกระมูล
วีระ กานต์โกศล
กองทัพ จันทร์ศรีสุริยวงค์
วันชัย เชี่ยวพานิช
วีระยุทธ์ พิสณฑยุทกธการ
ธวัชชัย สัจจกุล
ระลึก สัทธาพงศ์

**ฟุตบอลประเพณีชิงถ้วยพระราชทาน สวนกุหลาบวิทยาลัย-เทพศิรินทร์**
 พ.ศ. 2503
......- พ.ศ. 2508 ชนะเลิศ

**จตุรมิตรสามัคคี**
 ในครั้งที่ 26 ปกติจะจัดปี2554 แต่เลื่อนเป็นปี 2555 เพราะปัญหาน้ำท่วม

**ฟุตบอล Thailand High School National Cup**
พ.ศ. 2551  -    ครั้งที่1 รองชนะเลิศ
*พ.ศ. 2552  -    ครั้งที่2 ชนะเลิศ
รายชื่อนักฟุตบอลโรงเรียนสวนกุหลาบวิทยาลัย ชุดฟุตบอลนักเรียน ไทยแลนด์ ไฮสกูล แชมเปี้ยนคัพ 2008 
ผู้ฝึกสอน อ.ทนสิงห์ เสือมาพะเนา 
หมวดหมู่:จตุรมิตรสามัคคี
หมวดหมู่:โรงเรียนสวนกุหลาบวิทยาลัย
สวนกุหลาบวิทยาลัย
สวนกุหลาบ
สถาบันวิจัยจุฬาภรณ์

สถาบันวิจัยจุฬาภรณ์ เป็นสถาบันอิสระภายใต้การกำกับดูแลของกระทรวงศึกษาธิการ  มีวัตถุประสงค์เพื่อสนับสนุนงานในโครงการอันเนื่องมาจากพระราชดำริของพระบาทสมเด็จพระมหาภูมิพลอดุลยเดชมหาราช บรมนาถบพิตร โดยการสนับสนุนด้านการวิจัยและพัฒนาทางวิทยาศาสตร์และเทคโนโลยี ทั้งในด้านทุนวิจัย สนับสนุนอุปกรณ์เครื่องมือศึกษาวิจัยที่ทันสมัยรวมทั้งนักวิทยาศาสตร์และวิศวกรที่มีคุณภาพ
สถาบันวิจัยจุฬาภรณ์ จัดตั้งขึ้นเมื่อวันที่ 1 ธันวาคม พ.ศ. 2530 โดยสมเด็จเจ้าฟ้าฯ กรมพระศรีสวางควัฒน วรขัตติยราชนารี รับผิดชอบการดำเนินงานโดยมูลนิธิจุฬาภรณ์ เดิมอยู่ภายใต้การกำกับดูแลของทบวงมหาวิทยาลัย
เมื่อวันที่ 19 มกราคม พ.ศ. 2559 ราชกิจจานุเบกษา ได้ลงประกาศ พระราชบัญญัติราชวิทยาลัยจุฬาภรณ์ พ.ศ. 2559 ซึ่งมีใจความสำคัญโดยให้ควบรวม 3 หน่วยงานคือ สถาบันวิจัยจุฬาภรณ์ วิทยาลัยวิทยาศาสตร์การแพทย์เจ้าฟ้าจุฬาภรณ์ และ สถาบันบัณฑิตศึกษาจุฬาภรณ์ เข้าด้วยกันแล้วจัดตั้งเป็น ราชวิทยาลัยจุฬาภรณ์ ทั้งนี้ให้มีผลบังคับใช้ในอีก 3 เดือนต่อมาคือในวันที่ 18 เมษายน พ.ศ. 2559 
ในวันที่ 27 ธันวาคม พ.ศ. 2560 ได้มีการประกาศใช้ พระราชบัญญัติราชวิทยาลัยจุฬาภรณ์ (ฉบับที่ 2) พ.ศ. 2560 ซึ่งได้กำหนดให้แยกสถาบันวิจัยจุฬาภรณ์ออกจากราชวิทยาลัยและยังให้อยู่ภายใต้มูลนิธิจุฬาภรณ์ตามเดิม

**อ้างอิง**

**ดูเพิ่ม**
 สถาบันบัณฑิตศึกษาจุฬาภรณ์- โรงพยาบาลจุฬาภรณ์

**แหล่งข้อมูลอื่น**
  สถาบันวิจัยจุฬาภรณ์
หมวดหมู่:สถาบันวิจัยในประเทศไทย
หมวดหมู่:องค์การในเขตหลักสี่
หมวดหมู่:โครงการอันเนื่องมาจากพระราชดำริ
หมวดหมู่:กระทรวงศึกษาธิการ (ประเทศไทย)
หมวดหมู่:องค์การที่ก่อตั้งในปี พ.ศ. 2530
หมวดหมู่:สมเด็จเจ้าฟ้าฯ กรมพระศรีสวางควัฒน วรขัตติยราชนารี
พรเพชร เหมือนศรี

พรเพชร เหมือนศรี หรือชื่อเดิม พรพิศ เหมือนศรี (22 กรกฎาคม พ.ศ. 2480 - 31 พฤษภาคม พ.ศ. 2547) เป็นหญิงชาวนาจากจังหวัดนครสวรรค์ ผู้ใช้เวลากว่าครึ่งค่อนชีวิต ในการต่อสู้กับอำนาจรัฐและระบบราชการ เพื่อรักษาที่ดิน มรดกชิ้นสุดท้ายที่พ่อกับแม่เธอทิ้งไว้ให้
การต่อสู้เริ่มตั้งแต่สมัยคุณพ่อของเธอ นายพิม เหมือนศรี เมื่อได้รับทราบว่า ที่ดินที่ตนได้ซื้อจากเจ้าของที่ดินเดิม และได้ทำไร่ทำนาจนทางราชการยกให้เป็นไร่ตัวอย่าง ได้ถูกประกาศให้เป็น ที่ดินสงวน หวงห้ามสำหรับเลี้ยงสัตว์ ("เขตสาธารณะเลี้ยงสัตว์ทุ่งเขาพระ") ซึ่งในการทำรังวัดนั้น ดำเนินการอย่างไม่โปร่งใส และเจ้าหน้าที่มีการบังคับให้ชาวบ้านเซ็นชื่อในเอกสารที่ไม่มีข้อความใด ๆ
จดหมายร้องเรียนฉบับแรก เขียนขึ้นเมื่อวันที่ 14 พฤษภาคม พ.ศ. 2511 โดยนางหนู เหมือนศรี แม่ของพรเพชร
การร้องเรียนได้ผ่านกระบวนการราชการมากมาย จากหน่วยงานหนึ่ง ไปยังอีกหน่วยงานหนึ่ง ย้อนกลับไปกลับมา เหมือนจะให้ผู้ร้องเรียนท้อถอยเบื่อหน่าย และล้มเลิกไปเอง
กระทรวงมหาดไทย กรมที่ดิน กรมประชาสงเคราะห์ หน่วยงานรับเรื่องราวร้องทุกข์ในสำนักนายกรัฐมนตรี ประธานสภาผู้แทนราษฎร จนถึง นายกรัฐมนตรี (ถนอม กิตติขจร,เกรียงศักดิ์ ชมะนันท์,เปรม ติณสูลานนท์,ชาติชาย ชุณหะวัณ) เหล่านี้คือผู้คนและหน่วยงาน ที่พรเพชรและชาวบ้านได้เข้าร้องเรียน อย่างยาวนานต่อเนื่อง แต่ปัญหาต่าง ๆ ก็ยังไม่ได้รับการแก้ไข
เมื่อวันที่ 12 พ.ค. 2547 พรเพชรส่งจดหมายถึงนายกสภาทนายความ เป็นการส่งเอกสารเพิ่มเติม เพื่อให้ช่วยส่งเรื่องพิพาทกรณีที่ดิน ขึ้นสู่ศาลรัฐธรรมนูญ เป็นจดหมายร้องเรียนฉบับสุดท้ายของเธอ ก่อนจะถูกลอบทำร้ายจนถึงแก่ชีวิต ในวันที่ 31 พฤษภาคม พ.ศ. 2547 ด้วยวัย 67 ปี 
รวมเวลาการร้องเรียนทั้งสิ้น 36 ปี
พรเพชรได้รับรางวัลนักสิทธิมนุษยชนดีเด่น ในปี พ.ศ. 2531 (พร้อมกับ เสน่ห์ จามริก ซึ่งขณะนี้ดำรงตำแหน่ง ประธานคณะกรรมการสิทธิมนุษยชนแห่งชาติ)

** แหล่งข้อมูลอื่น**
  สินิทธ์ สิทธิรักษ์. ผู้หญิงกับจดหมายเหตุศึกษา: การอ่าน เขียน เรียน/สอน (และลงสนาม). มปท, 2017. (ตำราประกอบการเรียนการสอน สต.626 ผู้หญิงกับประวัติศาสตร์และการวิเคราะห์ในแนวสตรีนิยม) date=2019-08-16 
*Sinith Sittirak. My ‘W/right/E’ and My Land: A Postcolonial Feminist Study on Grassroots’ Archives and Autobiography (1937-2004). Bangkok: Social Equality Promotion Foundation, 2019.
หมวดหมู่:บุคคลจากจังหวัดนครสวรรค์
หมวดหมู่:นักสิทธิมนุษยชน
77

77 (เจ็ดสิบเจ็ด) เป็นจำนวนธรรมชาติที่อยู่ถัดจาก 76 (เจ็ดสิบหก) และอยู่ก่อนหน้า 78 (เจ็ดสิบแปด)

**คำเติมนำหน้า**
 ภาษากรีก - heptaheptaconta-- ภาษาละติน - septseptraginti-

**ความหมาย**
 77 เป็นเลขอะตอมของ อิริเดียม- ซอยที่ 77 ของถนนสุขุมวิท มีอีกชื่อว่า ซอยอ่อนนุช- จำนวนจังหวัดในประเทศไทยในปัจจุบัน โดยหมายความรวมถึงกรุงเทพมหานครด้วย

**ในทางคณิตศาสตร์**
หมวดหมู่:จำนวนเต็ม
อักษรเซลติเบเรียน

อักษรเซลติเบเรียน พัฒนามาจากอักษรไอบีเรีย พบจารึกอักษรนี้มีอายุราว 57 ปีก่อนพุทธศักราช - พ.ศ. 443 ถูกแทนที่ด้วยอักษรละติน เมื่อชาวโรมันเข้ามาปกครองคาบสมุทรไอบีเรีย ส่วนใหญ่ใช้ในศาสนาดรูอิก 

**ลักษณะ**
โดยทั่วไป เป็นอักษรพยางค์ บางส่วนมีลักษณะของการแบ่งเป็น สระ-พยัญชนะ 

**ใช้เขียน**
 ภาษาเซลติเบเรีย ซึ่งเป็นภาษาตระกูลเซลติกที่ตายแล้ว เคยใช้พูด้ในคาบสมุทรไอบีเรียเมื่อประมาณพ.ศ. 443 ได้รับอิทธิพลจากภาษาไอบีเรียและภาษาลูซิตาเนียมาก

**อ้างอิง**
  รูปและการออกเสียงของอักษรเซลติเบเรียน-omniglot.com 
หมวดหมู่:อักษรโบราณ
อักษรไว

ɛ, ɔ อักษร "ɖ" เป็นตัวที่พิมพ์ผิดจาก ɗ อักษร jg ในแถวล่างคือ IPA|ŋɡ ภาพนี้ไม่แสดงชุดตัวหนังสือพยางค์ที่เริ่มต้นด้วย g, h, w, m, n, ny, ng IPA|ŋ, กับสระ
ชุดตัวหนังสือพยางค์ไว เป็นระบบการเขียนแบบพยางค์สำหรับภาษาไวโดยโมโมลู ดูวาลู บูเกเลแห่งจอนดู ซึ่งปัจจุบันอยู่ในเทศมณฑลแกรนด์เคปเมานต์ ประเทศไลบีเรีย สังคมไวและนักวิชาการส่วนใหญ่ถือให้โมโมลูเป็นผู้คิดค้นและผู้สนับสนุนอักษรไวตอนที่มีการบันทึกครั้งแรกในคริสต์ทศวรรษ 1830 อักษรไวถือเป็นหนึ่งในสองอักษรพื้นเมืองที่ประสบความสำเร็จมากที่สุดในแอฟริกาตะวันตกทั้งในด้านจำนวนผู้ใช้งานในปัจจุบันกับการใช้งานในวรรณกรรม ส่วนอีกอักษรหนึ่งคืออักษรอึนโก 

**พยางค์**

**พยางค์เพิ่มเติม**

**เครื่องหมายวรรคตอน**
อักษรไวมีเครื่องหมายวรรคตอนแบบพื้นฐานดังนี้:
เครื่องหมายวรรคตอนเพิ่มเติมนำมาจากแบบยุโรป

**สัญลักษณ์ในอดีต**

**ตัวหนังสือคำ**
ข้อความอักษรไวเก่าใช้ตัวหนังสือคำหลายแบบ เฉพาะ ꘓ และ ꘘ เท่านั้นที่ยังคงใช้งานอยู่-  ปัจจุบัน ในอดีตใช้รูป ꘑ สำหรับเสียง 

**ตัวเลข**
อักษรไวใช้ตัวเลขอาหรับ (0–9) ในคริสต์ทศวรรษ 1920 เคยมีการประดิษฐ์ตัวเลขไวแต่ไม่ได้นำมาใช้งาน:

**หนังสือโรรา**
Kaali Bala Ndole Wano หนึ่งในลูกพี่ลูกน้องของโมโมลู ดูวาลู บูเกเล เขียน หนังสืออึนโดเล หรือ หนังสือโรรา ในช่วง ค.ศ. 1845 ภายใต้นามปากกา โรรา
เอกสารตัวเขียนเกือบ 50 หน้ามีสัญลักษณ์ที่ปัจจุบันไม่ใช้งานแล้วบางส่วน:

**ยูนิโคด**

**อ้างอิง**

**อ่านเพิ่ม**
 url-status=dead - Fatima Massaquoi-Fahnbulleh. 1963. "The Seminar on the Standardization of the Vai script," in University of Liberia Journal Vol. 3, No. 1, pp. 15–37.
*access-date=16 June 2010- Tuchscherer, Konrad. 2005. "History of Writing in Africa." In Africana: The Encyclopedia of the African and African American Experience (second edition), ed. by Kwame Anthony Appiah and Henry Louis Gates, Jr., pp. 476–480. New York: Oxford University Press.- Tuchscherer, Konrad. 2002 (with P.E.H. Hair). "Cherokee and West Africa: Examining the Origins of the Vai Script," History in Africa, 29, pp. 427–486.- Tuchscherer, Konrad. 2001. "The Vai Script," in Liberia: Africa's First Republic (Footsteps magazine). Petersborough, NH: Cobblestone Press.- Tykhostup, Olena and Piers Kelly. 2017. "A diachronic comparison of the Vai script of Liberia (1834–2005)." Journal of Open Humanities Data 4:2. doi: http://doi.org/10.5334/johnd.10.

**แหล่งข้อมูลอื่น**
 Ethnologue on Vai date=2012-03-24 - Scripts of Africa- Input tool and Unicode font for using Vai on Windows XP- SIL on Vai
วไ
อักษรโอจิบเว

ไฟล์:Winnipeg Forks - Plains Cree Inscription.jpg|thumb|400px|จารึกภาษาครีเขียนด้วยอักษรครีที่พัฒนามาจากอักษรโอจิบเว 
อักษรโอจิบเวคืออักษรที่ใช้เขียนภาษาโอจิบเวซึ่งมีหลายระบบ มีทั้งระบบอักษรพยางค์และการเขียนด้วยอักษรโรมันระบบต่างๆ

**อักษรพยางค์ของอีวานส์**
อักษรโอจิบเว ประดิษฐ์โดย เจมส์ อีวาน มิชชันนารีชาวตะวันตก เมื่อราว พ.ศ. 2383 เขาพยายามเขียนภาษาโอจิบเวด้วยอักษรละติน แตไม่สำเร็จ จึงประดิษฐ์เป็นอักษรพยางค์ บางส่วนมีพื้นฐานมาจากชวเลข ต่อมาเขาปรับปรุงอักษรนี้สำหรับเขียนภาษาครี อักษรโอจิบเวส่วนใหญ่ใช้ในแคนาดา ในสหรัฐนิยมใช้อักษรละตินมากกว่าประกอบด้วยสัญญลักษณ์ 9 ตัว แต่ละตัวเขียนได้ 4 ทิศทาง เพื่อแสดงเสียงสระซึ่งเพียงพอสำหรับภาษาโอจิบเว


**อักษรอื่นๆสำหรับภาษาโอจิบเว**

**อักษรโรมัน**

**ระบบสระของ Fiero**
มีการเรียงลำดับอักษรเป็นดังนี้:


**ระบบสระของ Rhodes**
มีการเรียงลำดับอักษรดังนี้:


**ระบบของ Saulteaux-Cree**
มีลำดับอักษรเป็นดังนี้:


**ระบบผสม**
ใช้ทางภาคเหนือของออนตาริโอ ใกล้เคียงกับระบบของ Saulteaux-Cree แต่ใช้  แทน  และใช้สระ 2 ตัวแทนสระเสียงยาว

**ระบบAlgonquin**
ใช้รูปแบบจากภาษาฝรั่งเศส  

**แผนภูมิของระบบการเขียนด้วยอักษรโรมันชนิดต่างๆ**

**ระบบอักษรโรมันของอีวานส์**

**ระบบของบารากา**

**ระบบ Cuoq**

**แหล่งข้อมูลอื่น**
  รูปและการออกเสียงของอักษรโอจิบเว-omniglot.com 
อโจิบเว
อักษรกลุ่มเกาะแคโรไลน์

อักษรกลุ่มเกาะแคโรไลน์ ใช้ในกลุ่มเกาะแคโรไลน์ในช่วง พ.ศ. 2500 ชื่อนี้เป็นชื่อเก่าของโวเลอาอีอะทอลล์ในหมู่เกาะไมโครนีเซียตอนกลาง สัญลักษณ์บางตัวมาจากอักษรละติน ใช้เขียนภาษาโวเลอาอี ซึ่งมีผู้พูด 1,600 คนในไวเลอาอีอะทอลล์

**แหล่งข้อมูลอื่น**
   รูปและการออกเสียงของอักษรหมู่เกาะแคโรไลน์-omniglot.com
กลุ่มเกาะแคโรไลน์
ภาษาฮีลีไกโนน

ภาษาฮีลีไกโนน (ฟิลิปีโนและHiligaynon) เป็นภาษาตระกูลออสโตรนีเซียใช้พูดในวิซายาตะวันตก ประเทศฟิลิปปินส์ ส่วนใหญ่อยู่ในจังหวัดอีโลอีโลและเนโกรส และจังหวัดอื่น ๆ ในเกาะปาไน เช่น คาปิซ, อันตีเก, อักลัน และกีมารัส มีผู้พูด 7 ล้านคน ใช้เป็นภาษาแม่ และใช้เป็นภาษาที่สองอีก 4 ล้านคน

**ไวยากรณ์**

**สรรพนาม**

**แหล่งข้อมูลอื่น**
  ภาษาฮีลีไกโนนในเว็บไซต์fix-attempted=yes -  Bansa.org พจนานุกรมภาษาฮีลีไกโนน date=2019-09-06 -  การเขียนภาษาฮีลีไกโนน  -  เว็บไซต์พจนานุกรมภาษาฮีลีไกโนน
ฮีลีไกโนน
ฮีลีไกโนน
ต้นทุน

ต้นทุน  คือมูลค่า ที่คิดเป็นเงิน ซึ่งใช้จ่ายหรือสิ้นเปลืองไปในการดำเนินงานหรือการผลิต ทั้งทางตรงหรือทางอ้อม และไม่สามารถจะนำไปใช้ประโยชน์อย่างอื่นได้อีก

**ประเภท**

**แนวคิดพื้นฐาน**
 ต้นทุนรวม (total cost) คือมูลค่าของต้นทุนทั้งหมดที่ใช้ในการผลิต- ต้นทุนเฉลี่ย (average cost) คือต้นทุนในการผลิตผลผลิต 1 หน่วย เท่ากับต้นทุนรวมหารด้วยปริมาณผลผลิต- ต้นทุนส่วนเพิ่ม หรือ ต้นทุนหน่วยสุดท้าย (marginal cost) คือต้นทุนรวมที่เพิ่มขึ้นเมื่อผลิตผลผลิตเพิ่มขึ้น 1 หน่วย

**ต้นทุนเมื่อเทียบกับปริมาณผลผลิต**
 ต้นทุนคงที่ (fixed cost) คือต้นทุนที่ไม่แปรผันกับปริมาณการผลิต เช่นค่าเช่าพื้นที่สำนักงาน ต้นทุนคงที่อาจเกิดขึ้นแม้ไม่มีผลผลิตอะไรเลย- ต้นทุนแปรผัน (variable cost) คือต้นทุนที่แปรผันกับปริมาณการผลิต เช่นค่าวัตถุดิบ เป็นต้น

**ต้นทุนเมื่อคำนึงถึงระยะเวลา**
ยกตัวอย่างในการสร้างโรงงานเพื่อผลิตสินค้า ในระยะสั้น ผู้ผลิตไม่สามารถที่จะเปลี่ยนแปลงส่วนประกอบการผลิตบางอย่าง (ในกรณีนี้คือขนาดของโรงงาน) จึงทำให้ต้นทุนบางส่วน (ค่าก่อสร้างโรงงาน) เป็นต้นทุนคงที่ แต่หากพิจารณาในระยะยาว ผู้ผลิตย่อมต้องเลือกขนาดของโรงงานที่เหมาะสมกับปริมาณการผลิตที่วางแผนไว้ (คือทำให้ต้นทุนเฉลี่ยในการผลิตต่ำที่สุด) ในระยะยาว ส่วนประกอบในการผลิตทุกอย่างจึงกลายเป็นต้นทุนแปรผันทั้งหมด

**แนวคิดของต้นทุนอื่น ๆ ในทางเศรษฐศาสตร์**
 ต้นทุนค่าเสียโอกาส (opportunity cost) หมายถึงมูลค่าของผลตอบแทนจากกิจกรรมที่สูญเสียโอกาสไปในการเลือกทำกิจกรรมอย่างหนึ่ง ซึ่งเป็นต้นทุนที่ต้องคำนึงถึงเสมอในทางเศรษฐศาสตร์- ต้นทุนจม (sunk cost) คือต้นทุนที่เมื่อจ่ายไปแล้วไม่สามารถเรียกคืนมาได้ ในทางเศรษฐศาสตร์ ต้นทุนจมที่เกิดขึ้นแล้วจะไม่มีผลต่อการตัดสินใจกิจกรรมที่จะเกิดขึ้นในอนาคต เช่น หากบุคคลหนึ่งซื้อตั๋วเข้าชมภาพยนตร์ที่ไม่สามารถคืนเป็นเงินได้ การที่เขาจะดูภาพยนตร์เรื่องนั้นหรือใช้เวลาไปทำอย่างอื่น เขาต้องเลิกคิดถึงมูลค่าของตั๋วที่จ่ายไปแล้ว แต่คำนึงถึงประโยชน์ที่จะได้รับจากกิจกรรมที่เขาเลือกต่อจากนี้เท่านั้น- ต้นทุนเอกชน (private cost) คือต้นทุนที่ผู้ผลิตต้องจ่ายโดยตรง- ต้นทุนภายนอก (external cost) หมายถึงการมองผลกระทบที่มีต่อบุคคลอื่นในลักษณะต้นทุน ต้นทุนภายนอกมีทั้งต้นทุนที่ให้ผลดี (เช่น การดูแลหน้าบ้านให้สะอาดเรียบร้อยทำให้เพื่อนบ้านได้รับความพึงพอใจด้วย) และต้นทุนที่ให้ผลเสีย (เช่นการทิ้งขยะไว้หน้าบ้านจะทำให้เพื่อนบ้านเกิดความรำคาญ)- ต้นทุนทางสังคม (social cost) คือต้นทุนเอกชนรวมกับต้นทุนภายนอก 

**อ้างอิง**
 David Besanko, David Dranove and Mark Shanley. Economics of Strategy, Second Edition, 2000.- Joseph E. Stiglitz. "Economics of the Public Sector", Third Edition, 2000.
หมวดหมู่:เศรษฐศาสตร์
หมวดหมู่:การบัญชี
สนามกีฬากลางจังหวัดสุราษฎร์ธานี

สนามกีฬากลางจังหวัดสุราษฎร์ธานี เป็นสนามกีฬาหลักของจังหวัดสุราษฎร์ธานี มีขนาดพื้นที่ 81 ไร่ ตั้งอยู่ที่ถนนดอนนก ตำบลมะขามเตี้ย อำเภอเมืองสุราษฎร์ธานี จังหวัดสุราษฎร์ธานี ดูแลโดยสำนักงานการกีฬาแห่งประเทศไทย จังหวัดสุราษฎร์ธานี
โดยในพื้นที่สนามกีฬาประกอบด้วย- อาคารสนามฟุตบอล - อาคารโรงยิมเนเซี่ยม 4,000 ที่นั่ง - อาคารสระว่ายน้ำ 50 เมตร - สนามฟุตบอล ลู่ยางสังเคราะห์กรีฑา - อาคารสำนักงาน ฯ - สนามเทนนิสพร้อมอาคารบริการ - ลานอเนกประสงค์ - ห้องสุขาสาธารณะ 2 จุด - รั้วและถนน 

**แหล่งข้อมูลอื่น**
  ภาพสนามฟุตบอลในสนามกีฬา date=2007-02-23  จากเว็บเชียร์ฟุตบอลสุราษฎร์ธานี รูสเตอร์
สุราษฎร์ธานี
หมวดหมู่:สนามฟุตบอลในประเทศไทย
หมวดหมู่:สิ่งก่อสร้างในอำเภอเมืองสุราษฎร์ธานี
หมวดหมู่:นักประพันธ์รางวัลซีไรต์

นักเขียนวรรณกรรม ที่มีผลงานได้รับรางวัลซีไรต์
หมวดหมู่:นักเขียนแบ่งตามรางวัลที่ได้รับ
หมวดหมู่:รางวัลซีไรต์